Aku isih kelingan banget, nalika aku isih sekolah ana ing SD aku kerep banget diajak dening Bapakku nonton wayang kulit. Jaman semana wayang kulit durung kerep digiyarake ing televisi kaya saiki. Dadi bisane nonton wayang ya yen ana sing nanggap, umpamane duwe gawe mantu, sunatan, utawa pengetan 17 Agustus. Saliyane iku, biyen aku uga kerep banget nonton kethoprak. Wektu iku rombongan kethoprak kang lagi moncer yaiku Paguyuban Kethoprak Wahyu Budaya. Nalika iku (watara taun 1990an), sing duwe televisi ana ing kampungku durung akeh. Saumpama ana sing duwe, ya isih ireng putih (black-white) semono uga